
Flottamenedzsment rendszerek értékelése

Magyarországon jelenleg kevés irodalom foglalkozik a flottamenedzsment rendszerek menedzser szemléletű vizsgálatával, pedig évről-évre egyre nagyobb szerepet kapnak az ilyen rendszerek a logisztika területén. A kevés információ miatt gyakoriak a félreértések a cégvezetők körében, nincs kialakított objektív módszer a rendszerek értékelésére. Az új rendszer bevezetését vállaló cégeknek nincs más lehetőségük az információ szerzésére a flottamenedzsment rendszereket kínáló cégek által közölt eredményeken kívül.
Habár évről-évre egyre szélesedik a rendszerek felhasználói bázisa, és ma már nem a csak a multinacionális vállalatok részesülhetnek előnyeiből, a flottamenedzsment a rendszerek piaca még korántsem telített.
Fontosnak tartom továbbá, hogy ezeket a kételyeket eloszlatva ismertessem e rendszerek mikro- illetve makrogazdasági jelentőségét. Mindezt legkönnyebben a felhasználásukra vonatkozó statisztikák valamint rövid megtérülésre vonatkozó adatok ismertetésével lehet megtenni.
Munkám fő célja egy objektív értékelési rendszer kialakítása. Első körben a különböző flottamenedzsment rendszerek által kínált szolgáltatásokat és ismérveket kategóriákba sorolom. A rendszerbe foglalás lehetőséget ad arra, hogy a különböző megoldások előnyeit, illetve hátrányait kiemelhessük, és lehetőség szerint számszerűsíthessük. A rendszer tartalmazza az ergonómiai ismérvektől kezdve a használt térkép és a vele kapcsolatos adatbázison át a beépíthető extra funkciókat is.
Az értékelési rendszer általános ismertetése után konkrét példákon keresztül be is mutatom annak működését. A példák egyrészt valós, másrészt fiktív cégek ajánlatai alapján lettek kialakítva, a könnyebb megértés érdekében. Végül javaslatot adok egy döntéshelyzetben levő vállalatnak, hogy milyen kritériumokat érdemes figyelembe venni, flottamenedzsment rendszer bevezetésekor.
Ezt követően röviden kitérek a valószínűsíthető megtérülésre, és bemutatom a bevezetés főbb lépéseit.
Az általam értékelési rendszer kialakításával, a releváns funkciók beazonosításával reményeim szerint nagyban megkönnyíti a különböző rendszerek közötti választást, alkalmazása hasznára válhat az ilyen beruházást fontolgató vállalatoknak.



